B4-1370, 1409, 1420, 1421, 1422, 1423 και 1424/95

Ψήφισμα σχετικά με τη Νιγηρία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του, και συγκεκριμένα το ψήφισμά του της 12ης Οκτωβρίου 1995,

Α. εκφράζοντας τον αποτροπιασμό του για την δι' απαγχονισμού εκτέλεση στις 10 Νοεμβρίου 1995 κατόπιν συνοπτικής διαδικασίας του συγγραφέα και αγωνιστή για τα ανθρώπινα δικαιώματα, αρχηγό του κινήματος για την επιβίωση του λαού Ογκόνι, κ. Κεν Σάρο-Βίβα και 8 άλλων πολιτικών κρατουμένων, όλων επίσης μελών του αυτού κινήματος,

Β. υπογραμμίζοντας ότι οι άνθρωποι αυτοί καταδικάστηκαν από ένα ειδικό δικαστήριο που συστάθηκε κατόπιν εντολής του καθεστώτος του στρατηγού Sani Abacha που βρίσκεται στην εξουσία μετά από την παράνομη ακύρωση των εκλογικών αποτελεσμάτων του 1993,

Γ. συγκλονισμένο λόγω των δηλώσεων της δικτατορίας αυτής η οποία, απέναντι στην παγκόσμια αντίδραση που προκάλεσαν οι εκτελέσεις κατόπιν συνοπτικής διαδικασίας, δεν επιδεικνύει καμία τύψη και καμία πρόθεση να σταματήσει τις υπόλοιπες προγραμματισμένες εκτελέσεις,

Δ. γνωρίζοντας ότι η χούντα που βρίσκεται στην εξουσία στη Νιγηρία πρόκειται σύντομα να εκτελέσει 17 επιπλέον άτομα, τα οποία καταδικάσθηκαν σε θάνατο απλώς και μόνο διότι υπερασπίζονταν το περιβάλλον στη χώρα τους,

Ε. γνωρίζοντας ότι, όπως συνέβη και με τα προηγούμενα θύματα, οι αγωνιστές αυτοί φυλακίσθηκαν χωρίς να τους βαρύνει καμία πραγματική κατηγορία, χωρίς να έχουν πρόσβαση σε κανένα σύστημα υπεράσπισης και χωρίς να έχουν τη δυνατότητα να δεχθούν επισκέψεις από τους οικείους τους,

ΣΤ. πληροφορούμενο ότι ένας κρατούμενος πέθανε κατά τη φυλάκισή του ελλείψει ιατρικής φροντίδας και ότι άλλα 10 ενεργά μέλη του κινήματος Ογκόνι έχουν ήδη εξαφανισθεί υπό μυστηριώδεις συνθήκες, και ότι πάνω από 180 εκτελέσεις έχουν πραγματοποιηθεί μετά από την ανάληψη της εξουσίας από τη σημερινή στρατιωτική κυβέρνηση,

Ζ. υπενθυμίζοντας ότι δεν έχουν ληφθεί νομικά μέτρα όσον αφορά τις διάφορες δολοφονίες και τις περιπτώσεις αυθαίρετων συλλήψεων που αποδίδονται, σε μεγάλο βαθμό, στις δυνάμεις ασφαλείας που απέστειλε η κυβέρνηση της Νιγηρίας το 1994 στις περιοχές των Ογκόνι προκειμένου «να διαφυλάξουν την τάξη»,

Η. υπενθυμίζοντας ότι ο κ. Σάρο-Βίβα και οι σύντροφοί του ηγούντο της εκστρατείας κατά της περιβαλλοντικής καταστροφής και της ανεπαρκούς αποζημίωσης, για την καταστροφή των γαιών και των συγκομιδών στην περιοχή των Ογκόνι, εκ μέρους εταιριών πετρελαίου και κυρίως της Royal Dutch Shell, η οποία όμως αρνείται ότι ευθύνεται για σοβαρές περιβαλλοντικές καταστροφές,

Θ. υπενθυμίζοντας τη μακρόχρονη και καθολική αντίθεσή του στη θανατική ποινή,

1. καταδικάζει το καθεστώς της Νιγηρίας για τη βάρβαρη εκτέλεση του κ. Κεν Σάρο-Βίβα και των οκτώ άλλων ενεργών στελεχών για τα δικαιώματα των μειονοτήτων[semigr ] ζητεί όπως οι σωροί των θυμάτων αποδοθούν στις οικογένειές τους[semigr ]

2. καλεί την Ευρωπαϊκή Ένωση και τα κράτη μέλη της να λάβουν όλα τα δυνατά μέτρα για την αποκατάσταση της δημοκρατίας στη Νιγηρία[semigr ]

3. επιδοκιμάζει την απόφαση της Επιτροπής να διακόψει την παροχή κάθε μορφής βοήθειας στη Νιγηρία στο πλαίσιο της Σύμβασης του Λομέ[semigr ]

4. υποστηρίζει επίσης την απόφαση της Διάσκεψης Αρχηγών Κρατών και Κυβερνήσεων της Βρετανικής Κοινοπολιτείας, που συνεδρίασε στη Νέα Ζηλανδία, να απευθύνει τελεσίγραφο για τον αποκλεισμό της Νιγηρίας από την ομάδα των κρατών μελών της, αλλά εκφράζει τη λύπη του για το γεγονός ότι η προθεσμία που δόθηκε για την επάνοδο της χώρας αυτής στη δημοκρατία ανέρχεται σε δύο έτη[semigr ]

5. υποστηρίζει την απόφαση της Ευρωπαϊκής Ένωσης να ανακαλέσει τους αντιπροσώπους της[semigr ]

6. εκφράζει την ικανοποίησή του για τον αποκλεισμό όσον αφορά την πώληση στρατιωτικού υλικού στη Νιγηρία που έχουν ήδη ανακοινώσει ορισμένες κυβερνήσεις, κυρίως της Μεγάλης Βρετανίας, και καλεί όλα τα κράτη μέλη της ΕΕ να λάβουν ανάλογα μέτρα[semigr ]

7. ζητεί, οι κυρώσεις αυτές να αφορούν, μεταξύ άλλων, το πάγωμα των τραπεζικών λογαριασμών των νιγηριανών ιθυνόντων στην Ευρώπη και ιδιαίτερα στο Ηνωμένο Βασίλειο[semigr ] ευελπιστεί ότι η κυβέρνηση της Ελβετίας, χώρα στην οποία διακινούνται μεγάλα χρηματικά ποσά, θα ακολουθήσει την ίδια τακτική[semigr ]

8. ζητεί επίσης από την Ευρωπαϊκή Ένωση να διακόψει τις θεωρήσεις διαβατηρίων όλων των κυβερνητικών και στρατιωτικών στελεχών και των μελών των οικογενειών τους[semigr ]

9. επιβεβαιώνει και επαναλαμβάνει το αίτημά του για την άμεση αποφυλάκιση των πολιτικών κρατουμένων και συγκεκριμένα των 43 κατηγορουμένων για απόπειρα πραξικοπήματος, καθώς και την αποφυλάκιση του Μουσχούντ Αμπιόλα, νικητή των εκλογών τις οποίες ακύρωσε το στρατιωτικό καθεστώς το 1993[semigr ]

10. πιστεύει ότι το εμπάργκο πετρελαίου αποτελεί έναν από τους πλέον αποτελεσματικούς τρόπους να ασκηθεί πίεση στην κυβέρνηση της Νιγηρίας και καλεί, ως εκ τούτου, την Επιτροπή και το Συμβούλιο, αφού λάβουν υπόψη την κατάσταση του πληθυσμού της Νιγηρίας, να εξετάσουν το ενδεχόμενο επιβολής ενός παρόμοιου μέτρου[semigr ]

11. καλεί για την επιβολή ενός μποϋκοτάζ στον τομέα του αθλητισμού, και ιδιαίτερα την ακύρωση του Παγκοσμίου Ποδοσφαιρικού Πρωταθλήματος Νέων, το οποίο πρόκειται να διεξαχθεί στη Νιγηρία[semigr ]

12. καλεί την Επιτροπή και το Συμβούλιο να εξετάσουν και να αξιολογήσουν τις μέχρι τώρα προσπάθειές τους για την αποκατάσταση των ανθρωπίνων δικαιωμάτων στη Νιγηρία και να υποβάλουν έκθεση στο Ευρωπαΐκό Κοινοβούλιο τόσο όσον αφορά τις προηγούμενες όσο και τις μελλοντικές προσπάθειες για το σκοπό αυτό[semigr ]

13. καλεί όλες τις εταιρείες πετρελαίου που λειτουργούν στη Νιγηρία, να δημιουργήσουν ένα ταμείο περιβαλλοντικής αποκατάστασης του οποίου στόχος θα είναι να επανορθώσει τις περιβαλλοντικές καταστροφές που έχουν δημιουργηθεί λόγω της εκμετάλλευσης του πετρελαίου στη Νιγηρία και καλεί όλες τις εταιρίες πετρελαίου που λειτουργούν σ' αυτή τη χώρα να προβούν σε κατάλληλες συνεισφορές στο εν λόγω ταμείο το οποίο θα μπορούν να διαχειρίζονται από κοινού αντιπρόσωποι των ομάδων του πληθυσμού που πλήττονται άμεσα[semigr ]

14. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Νιγηρίας, τη Βρετανική Κοινοπολιτεία, τον OHE, τον ΟΕΑ, την Παγκόσμια Τράπεζα, την κυβέρνηση της Ελβετίας και τις εταιρείες πετρελαίου που λειτουργούν στη Νιγηρία.